
Da li je dozvoljeno učiti Kur’an u ležećem položaju?


* 
* 
* 
* 
* 
* 
* 

 
Da li je dozvoljeno učiti Kur’an u ležećem položaju?

Bilježe imam Buhari (7549) i imam Muslim (301) da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, naslonjen na krilo Aiše učio Kur’an.Tumačeći ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** imam Nevevi u komentaru Muslimovog Sahiha veli da je ovaj hadis dokaz koji ukazuje na dozvolu učenja Kur’ana u ležećem položaju.A u djelu Fethul Bari (1/406) stoji također da je ovaj hadis dokaz da je učenje Kur’ana u ležećem položaju dozvoljeno.


Imam Nevevi u djelu “Adabi učenja Kurana” veli :”Dopušteno je učiti Kur’an stojeći, ležeći na boku, ili u nekom drugom položaju, ali je nagrada manja.


Allah, dž. š., kaže:


„U stvaranju nebesa i Zemlje, i u izmjeni noći i dana su, zaista, znakovi za razumom obdarene. Za one koji stojeći i sjedeći i ležeći Allaha spominju i o stvaranju nebesa i Zemlje razmišljaju.” (***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, Alu Imran, 190, 191).


U Sahihu je zabilježeno od Aiše, r. a., da je govorila: „Božiji Poslanik, neka su na njega mir i blagoslovi Božiji, znao se nasloniti na moje krilo i učiti Kur’an, iako bih imala mjesečno pranje!“ Ovaj hadis bilježe i Buharija i Muslim, a u drugoj se verziji hadisa kaže: „I učio bi Kur’an dok bi mu glava bila u mom krilu!“


Ebu Musa el-Eš’ari kaže: „Ja učim Kur’an u namazu i u postelji.“ Hazreti Aiša je govorila: „Ja učim svakodnevni vird ležeći na postelji!“


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Preuzeto sa stranice <https://subuluselam.wordpress.com> koju uređuje prof. Senad Muhić


